Conor McGregor mætir Donald Cerrone eftir tvær vikur í Las Vegas . Conor segist vera kominn aftur í rétt hugarfar og er staðráðinn í að fá annan bardaga gegn Khabib . Conor McGregor hefur ekki barist síðan hann tapaði fyrir Khabib Nurmagomedov í október 2018 . Þann 18. janúar mætir hann Donald ‘ Cowboy ’ Cerrone á UFC 246. „ Ég er kominn aftur í sama hugarfar . Ég vil stöðugleika , ég vil keppa . Ég vil vera með heilbrigt hugarfar í heilbrigðum líkama . Ég er til í hvað sem er , “ sagði Conor við MacLife . Conor segir að undirbúningurinn fyrir bardagann gegn Khabib hafi verið lélegur sem leiddi til tapsins gegn Khabib en nú er hugarfar hans breytt . „ Síðustu æfingabúðir voru hræðilegar . Ég get engum kennt um nema sjálfum mér . Ég kenni mér um og hef gert breytingar . Ég er sem betur fer með sterkt lið á bakvið mig sem ýta mér áfram og leiðbeina mér á réttan hátt . Ég hlusta á sjálfan mig og geri vinnuna sem ég veit að ég þarf að gera . “ „ Að berjast er mér alltaf ofarlega í huga núna . Ég veit að ég er með mörg fyrirtæki á mínum snærum og þess háttar . En bardagaheimurinn er lífið mitt og ég einbeiti mér að því . “ Conor var nokkuð sama um hver hans næsti andstæðingur yrði og leyfði UFC að ákveða hver hans næsti andstæðingur yrði . Hver það verður eftir Cerrone kemur í ljós en Justin Gaethje , Jorge Masvidal , Kamaru Usman , Colby Covington og Khabib Nurmagomedov koma allir til greina . Bardaginn gegn Cerrone fer fram í veltivigt og eru þetta því tveir léttvigtarmenn að sleppa því að skera mikið niður fyrir bardagann að sögn Dana White , forseta UFC . Conor ætlar síðan að vera tilbúinn að stíga inn í apríl þegar þeir Khabib og Tony Ferguson mætast um léttvigtartitilinn ef annar skildi meiðast . Conor vill mæta Khabib aftur en telur Khabib ekki vilja mæta sér aftur . „ Hann skelfur [ af ótta ] . Hann er skjálfandi . Hann vill þetta ekki . Hann er að reyna að tapa ekki , ég finn bara skítalykt . Hann er hræddur og þannig er það bara . Allir vilja sjá þetta aftur . Dana vill þetta , við viljum þetta . Hann getur flúið en hann getur ekki falið sig . “ Khabib sigraði Conor með hengingu í 4. lotu á UFC 229 . Khabib tók Conor niður oft í bardaganum og kýldi hann niður í 2. lotu . „ Að mínu mati vann ég 1. lotu . Ég hitti fleiri högg . Hann hélt stöðunni en ég var með þrefalt fleiri högg . Hvað gerði hann í 1. lotu ? Í 2. lotu var ég latur , hann var bara hlaupandi um og náði heppnishöggi og átti frábæra lotu . Hvað gerðist eftir það ? Ég vann 3. lotu . Ég var síðan að vinna 4. lotu þar til hann náði mér niður . “ „ Það var eftir hræðilegar æfingabúðir þar sem ég sýndi fólkinu sem trúir á mig mikla vanvirðingu . Ég sýndi liði mínu vanvirðingu með áhugaleysi mínu en náði samt að gera þetta . Við munum mæta honum aftur . Eins og ég sagði , hann getur flúið en hann getur ekki falið sig . “